Նեյթան Սայքս

Նեյթան Ջեյմս Սայքս (անգլ.՝ Nathan James Sykes; ապրիլի 18, 1993(1993-04-18), Abbey, Gloucester, Միացյալ Թագավորություն և Գլոստեր, Անգլիա, Միացյալ Թագավորություն), անգլիացի երգիչ, երգերի հեղինակ և երաժշտական պրոդյուսեր։ Նա առավել հայտնի է որպես բրիտանական The Wanted բոյ բենդի ամենաերիտասարդ անդամ։ 2013 թվականին Սայքսը հայտնվել է իր խմբի հետ միասին E! ալիքի «The Wanted-ի կյանքը» հեռուստաշոուում։ 2014 թվականի խմբի փլուզումից հետո Սայքսը սոլո կարիերա է սկսել։ Նրա դեբյուտային սինգլը՝ «Kiss Me Quick»-ը թողարկվել է 2015 թվականի հուլիսին։ Այն զբաղեցրել է ամերիկյան Dance Club Songs չարթի առաջին հորիզոնականը։


== Վաղ տարիներ ==
Սայքսը ծնվել է 1993 թվականի ապրիլի 18-ին Հարի և Քարեն Սայքսերի ընտանիքում։ Նա կրտսեր քույր ունի՝ Ջեսիքա Սայքսը, ով նույնպես երգչուհի է։ Նեյթանը հաճախել է Սիլվիա Յանգի թատրոնի դպրոցը և Ռիբսթոն Հոլ ավագ դպրոցը։
Սայքսը սկսել է երգել վեց տարեկանում։ 2003 թվականին նա տարբեր մրցույթներ է հաղթել, ներառյալ Բրիթնի Սփիրսի «Karaoke Kriminals»-ը և Չելթենհեմ դրամատիկ արվեստի մրցակցական փառատոնը։ 2004 թվականին նա հայտնվել է ITV-ի «Քաոսի նախարարություն» հեռուստաշոուում և հաղթել է Door Youth Project-ի «Չբացահայտված երիտասարդական տաղանդների մրցույթը», որտեղ հանդես է եկել «Mack the Knife» երգով։ Դրանից հետո նա փորձել է ներկայացնի Միացյալ Թագավորությունը Մանկական Եվրատեսիլ 2004 երգի մրցույթում, որը տեղի է ունեցել Լիլեհամերում։ Սակայն եզրափակիչ փուլում Սայքսը երրորդ հորիզոնականն է զբաղեցրել «Born to Dance» երգով։ 2008 թվականին նա հանդես է եկել «Կենդանի և չստորագրված» երաժշտական մրցույթում։


== Կարիերա ==


=== 2009-2014․ The Wanted ===

[[ՊատկերNathan sykes.jpg|thumb|Սայքսը Սինգապուրի Չանջի օդանավակայանում]]
2009 թվականին՝ 16 տարեկանում Սայքսը մասնակցել է The Wanted բոյ բենդի լսումներին։ Լսումները կազմակերպվել են Ջեյն Քոլինզի կողմից։ Սայքսը ընտրվել է որպես խմբի հինգ անդամներից մեկը։ Խմբի կազմում էին նաև Մաքս Ջորջը, Սայվա Քեյնսվարանը, Թոմ Փարքերը և Ջեյ ՄաքԳինեսը։ Մեծ Բրիտանիայով և Միացյալ Նահանգներով շրջագայությունից հետո՝ 2014 թվականին խմբի անդամները որոշել են դադար վերցնել և զբաղվել սեփական կարիերաներով։
Դրանից քիչ ժամանակ անց Սայքսը և ամերիկացի երգչուհի Արիանա Գրանդեն թողարկել են իրենց համատեղ սինգլը՝ «Almost Is Never Enough»-ը։ 2014 թվականին Սայքսը պայմանագիր է կնքել Global Entertainment-ի հետ։ 2014 թվականի հունիսին նա միացել է երգչուհի Ջեսսի Ջեյին Capital-ի Summertime Ball-ի բեմին «Calling All Hearts» երգով հանդես գալու համար։


=== 2015-այժմ․ «Unfinished Business» ===
2015 թվականի մարտին Սայքսը Vevo-ում թողարկել է իր դեբյուտային տեսահոլովակը «More Than You'll Ever Know» երգի համար։ Նա ձեռնարկել է իր դեբյուտային սոլո շրջագայությունը 2015 թվականի ապրիլի 8-ին, որը ներառել է Մեծ Բրիտանիայով 6 սոլդ աութ համերգներ։ Պերիսկոպ հավելվածի միջոցով Սայքսը հայտարարել է իր դեբյուտային սինգլի՝ «Kiss Me Quick»-ի թողարկման մասին։ Այն թողարկվել է 2015 թվականի հուլիսի 5-ին։ 2015 թվականին մայիսի 21-ին Սայքսը Vevo-ում թողարկել է իր «Kiss Me Quick» սինգլը։ Երգը զբաղեցրել է UK Singles Chart-ի 14-րդ հորիզոնականը։
2015 թվականի հոկտեմբերին Սայքսը հայտարարել է իր երկրորդ սինգլի մասին՝ «Over and Over Again» անվանմամբ։ Երգի համար տեսահոլովակը թողարկվել է Մեծ Բրիտանիայում 2015 թվականի հոկտեմբերի 28-ին, իսկ ամբողջ աշխարհում՝ 2015 թվականի նոյեմբերի 20-ին։ Հայտարարվել է նաև, որ 2016 թվայանաի մարտին Նեյթանը աջակցելու է Little Mix-ին նրանց The Get Weird շրջագայության ժամանակ։ «Give It Up» երրորդ սինգլը թողարկվել է 2016 թվականի մայիսի 13-ին, իսկ դրա տեսահոլովակը՝ 2016 թվականի ապրիլի 27-ին։ Ավելի ուշ այն արգելվել է հեռուստատեսությամբ բազմաթիվ տեսարանների պատճառով, որոնք անհարիր էին հանդիսատեսի մեծամասնության համար։
2016 թվականի հունիսի 11-ին Սայքսը իր կարիերայի ընթացքում արդեն 7-րդ անգամ հանդես է եկել Capital-ի Summertime Ball-ի բեմին (2010, 2011, 2012, 2013 թվականներին The Wanted-ի հետ, 2014 թվականին որպես Ջեսսի Ջեյի հյուր, 2015 և 2016 թվականներին որպես մենակատար ելույթ ունեցող)։
2016 թվականի հուլիսի 11-ին Սայքսը հայտարարել է իր թվիթթերյան կայքէջում, որ միանալու է Ալեսիա Կարային Միացյալ Նահանգներով նրա Know-It-All հեդլայն շրջագայության ժամանակ։ 2016 թվականի հոկտեմբերի 12-ին հայտարարվել է նաև դեբյուտային՝ «Unfinished Business» ստուդիական ալբոմի թողարկման ամսաթիվը։


== Անձնական կյանք ==
2012 թվականի ամռանը նա սկսել է հանդիպել Դիոն Բրոմֆիլդի հետ, սակայն զույգը բաժանվել է 2013 թվականի սկզբին։ 2013 թվականի օգոստոսից դեկտեմբեր նա սիրային հարաբերությունների մեջ էր գտնվում Արիանա Գրանդեի հետ։ 2013 թվականի ապրիլի 18-ին՝ Նեյթանի ծննդյան օրը, նրան վիրահատություն են արել կոկորդի հանգույցը հեռացնելու համար։ «The Wanted-ի կյանքը» հեռուստաշոուի ընթացքում Սայքսը հաճախ նշում էր, որ նրա կոկորդը ցավում և այրվում է։ Վերականգնվելուց հետո նա մենակատար ելույթ է ունեցել 2013 թվականի Summertime Ball-ի բեմին «I Found You» երգով, զարմացնելով երկրպագուներին։


== Ֆիլմագրություն ==


== Սկավառակագրություն ==


=== Ալբոմներ ===


=== Սինգլներ ===


=== Գովազդային սինգլներ ===


=== Տեսահոլովակներ ===


== Շրջագայություններ ==
Հեդլայն

Nathan Sykes Live (2015)Աջակցություն

The Get Weird Tour՝ Little Mix (2016)
Know-It-All հեդլայն շրջագայություն՝ Ալեսիա Կարա (2016)


== Ծանոթագրություններ ==